પદ્માવતી ફિલ્મના પ્રમોશનને માત્ર વિવાદ નહી પરંતુ મીડિયા દ્ધારા પણ ઘણી મદદ મળી રહી હોય તેવુ દેખાઇ રહ્યુ છે. પદ્માવતી ફિલ્મને લઇને ચાલી રહેલા વિવાદમાં મીડિયા દ્ધારા વારંવાર તે વિવાદને બતાવવાથી તેનું પ્રમોશન વધુને વધુ થઇ રહ્યુ છે. પદ્માવતી ફિલ્મમાં પદ્માવતીનો રોલ કરનાર દિપિકા પાદુકોન આ ફિલ્મ અંગે કહી ચુકી છે કે આ ફિલ્મમાં તેના અને અલાઉદ્દીન ખિલજી સાથેના કોઇ સીન નથી. આ અંગે રાજપુત સમાજનાં આગેવાનો કહે છે કે આ ફિલ્મમાં ઐતિહાસિક તથ્યો સાથે ચેડા કરવામાં આવ્યા છે. પદ્માવતી ફિલ્મનાં વિરોધીઓ દ્ધારા ફિલ્મનાં નિર્માતા સંજય લીલા ભંસાલી પર આ અગાઉ ફિલ્મનાં સુટિંગ સમયે હુમલો પણ કરવામાં આવ્યો હતો અને સ્પષ્ટ રીતે તેમને કહેવામાં આવ્યુ હતુ કે ફિલ્મ બનાવે તે વાંધો નથી પરંતુ જે રીતે ઐતિહાસિક તથ્યો સાથે તેમણે અગાઉ ચેડા કર્યા છે તે પ્રમાણે કોઇ સીન આ ફિલ્મમાં નહોવા જોઇએ. જો કે નિર્માતા સંજયને ફિલ્મનું સુટિંગ પુરુ થતા જ વિરોધનો સામનો કરવો પડી રહ્યો છે, જો કે આ ફિલ્મનાં પ્રમોશનનું જ કામ થઇ રહ્યુ છે. જે લોકો આ પ્રકારની વિચારધારા સાથે વિરોધનાં વંટોળમાં કુદી પડ્યા છે તેને કોઇ કલ્પના જ નહી કરી હોય કે તે જે કરી રહ્યા છે તેમાં ફિલ્મનું પ્રમોશન થઇ રહ્યુ છે.